Nous freres Johans de Brye moines de Saint Myhier en la diocèse de Toul priours de Hareville et de Maire faisons savoir a tous que nous avons receu de religieuses persones et honestes labbe et le couvent de Moiremont par la main de Dom Johan de Clemont grant celerier de Moiremont vint livres de tornois en monoie comsable por les depens et les missions que nous avons fais en porsuignant haut home et noble monseignor Johan seigneur de Choisuel et les dis religieux por la restitution de plusieurs terres comprises en lestan que li dit religieux ont en la fin de Vrecourt les quels terres apartenoient a notre eglise de Saint Myhier pour de notre maison de Roncourt et des dites vint livres nous sommes nous tenus et tenons por VII sols et paier entierement et en quittons et avons quitter les dis abbei et couvent de Moiremont. En tesmoignage de la quele chose nous avons seelle de notre seel ces presentes lettres qui furent faites lan de grace mil trois cens et cinc en mois de decembre.